Metro Montreal

Metro Montreal (Perancis: Métro de Montréal) merupakan satu perkhidmatan kereta api awam, di mana ia berkhidmat di kawasan bandar raya Montreal dan sekitarnya seperti pulau Montreal, Laval dan Longueuil. Kereta api bawah tanah (metro) ini diuruskan dan dikendalikan oleh Perbadanan Pengangkutan Montreal (Société de transport de Montréal, STM).

Dibuka pada 14 Oktober 1966 ketika zaman kepimpinan Datuk Bandar Jean Drapeau, perkhidmatan metro ini diilhamkan daripada Metro Paris (Métro de Paris) dan ini dapat dilihat dari reka bentuk stesen dan stok kereta api. Pada asalnya, rangkaian Metro Montreal terdiri daripada 26 buah stesen pada 3 buah aliran dan kini (2016) terdapat 68 buah stesen pada 4 aliran dengan jumlah panjang . Sejak tahun 2007, kereta api ini telah menjangkau sehingga Longueuil di tebing selatan sungai St. Lawrence melalui Laluan Kuning dan di Laval melalui Laluan Jingga.

Sistem metro di Montreal ini merupakan yang tersibuk di Kanada dan ketiga tersibuk di benua Amerika Utara dari segi jumlah penumpang harian, selepas Bandaraya New York, Amerika Syarikat dan Bandaraya Mexico. Pada 2014, purata 1.24 juta penumpang telah menggunakan Metro Montreal pada hari bekerja dengan 357 juta perjalanan dibuat pada tahun tersebut. Menurut STM, lebih 7 bilion penumpang  telah dibawa oleh metro ini pada 2010.

 Rangkaian 
+ Aliran Metro Montreal Aliran Stesen terminal Tahun dibuka  Tahun sambungan terakhir Panjang (km)  Bilangan stesen Kekerapan kereta api (minit) Waktu puncak Waktu luar puncak 20px|link=Laluan Hijau (Metro Montreal)|Laluan 1 Metro Montreal   AHijau  Angrignon  ↔  Honoré-Beaugrand  1966  1978 22.1  27 3–5 4–11 20px|link=Laluan Jingga (Metro Montreal)|Laluan 2 Metro Montreal  BJingga  Côte-Vertu  ↔  Montmorency 1966  2007 30.0  31 3–4 4–8 20px|link=Laluan Kuning (Metro Montreal)|Laluan 4 Metro Montreal  CKuning Berri-UQAM  ↔  Longueuil–Université-de-Sherbrooke 1967 1967 4.25  3 4–5 5–10 20px|link=Laluan Biru (Metro Montreal)|Laluan 5 Metro Montreal  DBiru Snowdon ↔ Saint-Michel  1986  1988 9.7  12 4–5 5–10

 Rujukan 

 Pautan luar 

 Perbadanan Pengangkutan Montreal 
 Laman Montreal by Metro 
 Pembinaan metro dalam warna, gambar arkib Bandaraya Montreal yang dipilih
 Sejarah dan makna nama stesen metro di Montreal 

*